CELEX: 62012CA0478
Language: sk
Date: 2013-11-14 00:00:00
Title: Vec C-478/12: Rozsudok Súdneho dvora (ôsma komora) zo 14. novembra 2013 (návrh na začatie prejudiciálneho konania, ktorý podal Landesgericht Feldkirch — Rakúsko) — Armin Maletic, Marianne Maletic/lastminute.com GmbH, TUI Österreich GmbH [Súdna právomoc v občianskych a obchodných veciach — Nariadenie (ES) č. 44/2001 — Článok 16 ods. 1 — Zmluva o zájazde uzavretá medzi spotrebiteľom s bydliskom v členskom štáte a cestovnou kanceláriou so sídlom v inom členskom štáte — Poskytovateľ služieb so sídlom v členskom štáte bydliska spotrebiteľa používaný cestovnou kanceláriou — Právo spotrebiteľa podať žalobu proti obidvom podnikom na súde v mieste svojho bydliska]

11.1.2014   
            
            
               SK
            
            
               Úradný vestník Európskej únie
            
            
               C 9/14
            
         Rozsudok Súdneho dvora (ôsma komora) zo 14. novembra 2013 (návrh na začatie prejudiciálneho konania, ktorý podal Landesgericht Feldkirch — Rakúsko) — Armin Maletic, Marianne Maletic/lastminute.com GmbH, TUI Österreich GmbH
   (Vec C-478/12) (1)
   
   (Súdna právomoc v občianskych a obchodných veciach - Nariadenie (ES) č. 44/2001 - Článok 16 ods. 1 - Zmluva o zájazde uzavretá medzi spotrebiteľom s bydliskom v členskom štáte a cestovnou kanceláriou so sídlom v inom členskom štáte - Poskytovateľ služieb so sídlom v členskom štáte bydliska spotrebiteľa používaný cestovnou kanceláriou - Právo spotrebiteľa podať žalobu proti obidvom podnikom na súde v mieste svojho bydliska)
   2014/C 9/20
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesgericht Feldkirch
   
      Účastníci konania pred vnútroštátnym súdom
   
   
      Žalobcovia: Armin Maletic, Marianne Maletic
   
      Žalované: lastminute.com GmbH, TUI Österreich GmbH
   
      Predmet veci
   
   Návrh na začatie prejudiciálneho konania — Landesgericht Feldkirch — Výklad článku 16 ods. 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach na určenie právomoci súdu podľa miesta bydliska spotrebiteľa (Ú. v. ES L 12, 2001, s. 1; Mim. vyd. 19/004, s. 42) — Právomoc vo veciach spotrebiteľských zmlúv — Zmluva o balíku cestovných služieb uzavretá medzi spotrebiteľom a spoločnosťou — Situácia, v ktorej spoločnosť so sídlom v inom členskom štáte, než v ktorom má spotrebiteľ bydlisko, používa na vykonávanie zmluvy spoločnosť so sídlom v členskom štáte bydliska spotrebiteľa — Prípadné právo spotrebiteľa podať žalobu proti týmto dvom spoločnostiam na súde v mieste svojho bydliska
   
      Výrok rozsudku
   
   Pojem „druhý účastník zmluvy“ stanovený v článku 16 ods. 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že za okolností ako vo veci samej označuje aj zmluvného partnera hospodárskeho subjektu, s ktorým spotrebiteľ uzavrel túto zmluvu a ktorý má sídlo na území členského štátu bydliska tohto spotrebiteľa.
   
      (1)  Ú. v. EÚ C 26, 26.1.2013.